
Cuvânt al Sfântului Ioan Gură de Aur 
Pentru suflet şi pentru nădejde 

Cei cari au fapte bune, şi credinţă la Dumnezeu nu au, se aseamănă ca 
trupurile cele moarte, care sunt îmbrăcate cu haine bune şi înfăşurate cu 
giulgiuri, dar n'au simţirea bunătăţilor. 

Pentru că ce folos este omului, cu faptele cele bune să fie îmbrăcat şi să 
aibă suflet mort şi nesimţitor, fără de credinţa. Faptele oare, nu se fac întru 
nădejde de răsplătire? Dar de vreme ce pe poruncitorul ostenelii nu-1 ştii, pentru 
cine te osteneşti şi te trudeşti? 

Căci şi oamenii întâiu grijesc pentru viata lor şi mai pe urmă socotesc de 
hrana lor. 

Intru acest chip dar, să cade sa avem întâi nădejdea vieţii lui Hristos, şi 
apoi sa ne hrănim întru bunele fapte, pentru ca ceia ce nu se hrăneşte, nu poate 
să trăiască, aşişderea şi cela ce nu e viu, nu se poate hrăni. 

Asa că, cela ce lucrează fără de credinţa si dreptate, nu poate să trăiască, 
căci tâlharul crezând s'a îndreptat; iar si fara de faptele credinţei, nu ne putem 
invrednici împărăţiei lui Dumnezeu. 

Drept aceia, nu zice că n'am luat vreme să mă pocăesc, că am trăit cu 
credinţă şi lenevindu-mă de faptele cele bune, m'am scăpat de pedeapsă. 

Mărturisitu-s'a şi Cornelie întru milostenii şi rugăciuni, dar pe Hristos nu- 
L cunoştea. Iar de vreme ce L-a văzut pre dânsul, Ochiul adevărului, adică 
Marele Judecător, cela ce ştie toate, Hristos, cu toate că bune erau faptele lui, 
iar credinţă neavând, pentru aceia erau moarte. 

Iar Domnul trimise înger către el, ca să laude intru fapte pe cela ce bine se 
ostenea şi să-1 încunune cu credinţă. 

Si zise către el îngerul: Cornelie, rugăciunile tale şi milosteniile tale s'au 
suit înaintea lui Dumnezeu; trimite la Iopi şi cheamă pe Simon, care se cheamă 
Petru şi dacă va veni îţi va spune cuvinte dumnezeeşti, pentru care cuvinte te vei 
pocăi şi tu şi toată casa ta. 

Pentru că încă nu avea mântuirea cu faptele cele bune, până ce n'au intrat 
la mijlocul faptelor credinţa. 

Ascultă şi o întâmplare a unui filosof elin, pe care l-a chemat un boier 
mare să-1 ospăteze. 

Şi dacă a mers acolo filosoful, văzu cum strălucea tot palatul acelui 
boier, că şi pe jos, pretutindenea, era cu aur şi unde era masa, era 



împodobită cu perne de fir. Atuncea zise filosoful către boierul acela: eu nu 
te laud întru aceasta, căci ai împodobit casa ta toată, dar aici n'ai numai 
oameni tineri chemaţi, ci ai şi bătrâni şi când vor vrea să scuipe n'au loc, 
fără numai în obrazu-ţi; căci numai obrazul îţi este gol, fără de aur. 

Vezi cum este omul acela, batjocorit de toţi oamenii, când cele din afară 
ale trupului împodobeşte, şi sufletul lui nu-1 vede, fiind gol şi rănit de multe 
păcate, care muncă şi pedeapsă va primi. 

Pentru că de va pierde cineva bani omeneşti, va putea iarăşi să-i câştige şi 
să-i dea; aşişderea case, slugi, sau alte moşii de va pierde, poate sa le mai 
câştige, iar sufletul de va pierde, alt suflet nu va mai putea câştiga; măcar să fii 
împărat a toată lumea. 

Şi de vei da lumea toată, nu vei putea să mai răscumperi sufletul. 

Dumnezeu a dat toate perechi firii noastre: doi ochi, două urechi, două 
mâini, două picioare, că de se va betegi o parte, cu cealaltă să avem mângâiere 
întru trebuinţa noastră. 

Iar sufletul numai unul ne-a dat, şi dacă îl vom pierde şi pre acela, cu ce 
vom trăi? 

Sufletul care se va prilesti întru iubirea de arginţi şi întru iubirea banilor, 
nu va putea lesne să se isbavească. Că precum pasărea care se prinde în vergele 
ce se pun cu vase, nu mai are scăpare, aşa este şi iubitorul de arginţi, sufletul 
odată căzând la necunoştinţa mântuirii lui, nici de cum nu mai poate veni din 
necunoştintă, la cunoştinţă, ci umblă rătăcit pretutindenea întru poftele cele 
dobitoceşti, până ce întru acea râpă a pierzării, va surpa mântuirea lui. 

Că precum ramatorul, tăvălindu-se în noroi, se bucură, aşa şi sufletul, 
întru acea obişnuire afundându-se, nici odată nu cunoaşte greutatea mare a 
păcatelor. 

Şi precum pământul fără umezeală, nici odată nu răsare sămănături, întru 
acest chip şi în sufletul, care nu este luminat de dumnezeieştile Scripturi, rod 
duhovnicesc nici odată nu răsare. 

Şi precum pământul, de nu se va semăna într'ânsul, răsare iarbă 
nefolositoare, aşa şi sufletul, care nu socoteşte moartea, pururea pofteşte lucruri 
stricătoare şi rele. 

Şi precum fierbinţeala aduce sete la trup, aşa usucă pe suflet trufia şi 
dintru înălţarea firii vine la pofte rele. 

Şi cela ce se leneveşte a curaţi rana cea mică, dobândeşte multe rane şi 
putreziciuni, şi pre urmă moarte. 

Asemenea este şi la suflete, că cei ce nu se spovedesc de păcatele cele 
mici şi fac încontinuu, se nasc păcatele cele mai mari. Şi pentru aceia, timp 
pământesc a dat Dumnezeu nouă aici, ca să-1 ridicăm către cer şi nu pentru trup, 
să pogorîm şi sufletul la pământ, şi de la pământ la iad. 

Mare ciudă! Cum toţi ne uităm la lucrurile cele trecătoare şi de cele 
viitoare şi vecinice nimeni nu gândim; numai spre dobândirile cele trupeşti ne 
nevoim pururea. Iar sufletele noastre le lăsăm de se ard într'o mare foamete 



duhovnicească; şi în toate zilele mii de răutăţi şi de rane ale păcatelor pătimim şi 
primejdii şi întristări şi pagube, şi boale, pentru care în tot chipul muncim, să 
tămăduim trupul, iar sufletul nu-1 vedem, fiind necurătit şi întinat, ca cu trupul 
cel muritor împreună, muncilor celor fără moarte să-1 dăm. 

Drept aceia jeluesc şi plâng, multa necunoştinţă care au sufletele 
oamenilor. 

Eu aş vrea să găsesc un deal foarte înalt, să ma sui pre dânsul, să văd 
toate neamurile oamenilor; după acela aş vrea să am un glas foarte mare, 
care să se audă în toată lumea şi să strig cuvântul lui David care zice : 

O ! fii oamenilor, până când să fiţi cu inimile foarte îngreuiate? 

Pentru ce iubiţi deşertarea şi poftiţi minciuna ? 

Pentru că, cum nu este aceasta fără cuviinţă? Că la trupurile noastre când 
se întâmplă de îmbolnăvesc, aducem doctori şi bani cheltuim, şi tot felul de chin 
suferim, până se scoate durerea şi scârba dintru noi; iar sufletul nostru, în toate 
zilele şi în tot ceasul bolnav fiind şi surpat şi pierdut şi nici o mângâiere de la noi 
n'are. 

Pentru că nu zicem, că cele ce are rană va muri, ci cela ce nu se 
tămăduieşte, acela va muri; iar pe cela ce-1 taie la rane sau îl ard, acela zicem, că 
mai mult merge spre sănătate. 

Nu doar că nu simţim durerea tăieturii şi arsurii, ci dela durere ne uităm la 
sănătate. 

Aşa şi pentru suflet, se cade să îngăduim pedeapsa de la cei ce ne 
bântuiesc şi ne chinuiesc pre noi, că cu aceasta va dobândi sufletul sănătate. 

Iar pre cei păcătoşi, care rămân nemunciţi şi nechinuiţi, să-i plângem şi 
să'i jelim; pentru că cela ce are nădejdi bune, şi nădăjduind şi grijuind pentru 
bunătăţile cele viitoare, de aici din aceasta lume, au gustat bunătăţile 
împărăţiei cerurilor, pentru că nici un bine nu întinereşte sufletul şi nu-l face 
aşa de luminat, ca nădejdea cea buna, a celor viitoare bunătăţi. 

Că cei mai mulţi oameni, la podoaba trupului, cu toată grija şi nevoinţa 
lor, sfârşesc avuţia lor; iar pe suflet îl părăsesc, flămând şi secetos de cuvântul 
lui Dumnezeu. 

Şi nici osteneală nu suferim, şi nici bani nu dăm, ci numai de am vrea să 
facem îndreptare sufletului, toată îndreptarea o vom face. Iar aceasta de nu o 
vom face, mare pedeapsă şi muncă vom avea, la munca cea de veci, precum şi 
cei ce sunt închişi, sunt în legături pururea trişti. 

Şi ce multă frică au în ziua aceia, cei ce vor sta înaintea uşii Judecătorului 
şi mai vârtos când vor auzi glasul Judecătorului, de frică se înneacă şi se fac ca 
nişte morţi.... Aşa se teme şi sufletul când va să se despartă de trup, că fiind a 
merge la judecata cea înfricoşată şi şi negreşită a lui Hristos, pentru aceia îi este 
frică şi tremură şi se ispiteşte să fugă din mâinile îngerilor. 

De vreme ce atuncea, orice va fi luat de la cineva, sau a lăcomit, sau 
cumva a fost vrăjmaş, au cu drept, au cu strâmbul, sau alt rău va fi făcut, 
înaintea lui stau toţi pârâşii şi cu amar îl pedepsesc. 



Pentru aceia, a fost făcut sufletul nostru nemuritor, ca să fie şi trupul 
nemuritor, pentru ca să dobândim veşnicile bunătăţi. 

Iar de eşti la pământ prins ca cu nişte piroane, şi cerul este gata şi deschis 
ca să te primească, socoteşte cu gândul tău, câtă batjocorire, câtă necinste este, 
când Dumnezeu dăruieşte cele cereşti, şi tu nu voieşti, nici gândeşti şi alegi 
pământul, mai bun decât cerul, căruia să ne învrednicim toţi, cu darul şi cu 
iubirea de oameni a Domnului nostru Iisus Hristos, căruia se cuvine toată 
mărirea, cinstea şi închinăciunea în veci vecilor. Amin. 

